**Transalp** είναι η ονομασία μοντέλου μοτοσικλέτας που κατασκευάζεται από την Honda από το 1987 και προσδιορίζεται με τα μοντέλα XL400V, XL600V, XL650V και XL700V. Στα χαρακτηριστικά της σειράς Transalp περιλαμβάνονται ο on-off χαρακτήρας της, με δυνατότητες για κίνηση σε οποιοδήποτε έδαφος, ο υδρόψυκτος, τετράχρονος, 2-κύλινδρος, σε διάταξη τύπου V-52° κινητήρας, και το ιδιαίτερο διπλό τελικό της εξάτμισης.

Transalp 600

Ιστορία
-------

Το πρώτο πρωτότυπο της σειράς **Transalp**, το μοντέλο VT500, αναπτύχθηκε το 1985 και είχε 500κ.ε. και την μορφή μοτοσυκλέτας εκτός δρόμου. Η τελική της μορφή του Transalp όταν βγήκε στην παραγωγή το 1987 ήταν μία μοτοσυκλέτα μεικτής χρήσης "on-off" με μεγαλύτερο κινητήρα (600κ.ε.) και φαίρινγκ.

Διακρίνουμε τρεις *γενιές* Transalp οι οποίες ταυτίζονται με τις αλλαγές στον κυβισμό του κινητήρα και αντικατοπτρίζονται στο όνομα του μοντέλου. Πέραν του κινητήρα, μικρότερες διαφοροποιήσεις και βελτιώσεις υπάρχουν από χρονιά σε χρονιά.

1. **XL600V**, 583κ.ε. 1987-1999
2. **XL650V**, 647κ.ε. 2000-2007
3. **XL700V**, 680κ.ε. 2008-2017

Ταυτόχρονα με την κυκλοφορία του XL600V και για το διάστημα που το Transalp κατασκευαζόταν στην Ιαπωνία, από το 1987 μέχρι το 1996, κυκλοφόρησε και το **XL400V**, πανομοιότυπο του μεγαλύτερου 600 αλλά με μικρότερο κινητήρα 400κ.ε. και μικρότερη ιπποδύναμη (37 ίππους το 400αρι, 55 ίππους το 600αρι).

Η διαφοροποίηση αυτή έχει να κάνει με την εμπορική πολιτική του κατασκευαστή για την προώθηση φτηνότερων μοντέλων σε συγκεκριμένες αγορές, όπως επίσης και με τους περιορισμούς αδειοδότησης οδηγών μοτοσυκλετών που υφίστανται σε πολλές χώρες, όπως στην Ιαπωνία. Το 400αρι Transalp κυκλοφόρησε σε Ελλάδα, Ιαπωνία, Ολλανδία & Σιγκαπούρη.

* **XL400V**, 400κ.ε. 1987-1996

Transalp 400
Κοινό γνώρισμα όλων των Transalp είναι η φιλική και ουδέτερη οδηγική συμπεριφορά τους. Σε αυτό συνηγορούν παράγοντες όπως το μαλακό κιβώτιο και ο συμπλέκτης αλλά και το καλό ζύγισμα που κάνει το βάρος της μοτοσυκλέτας μη αντιπλητό κατά την οδήγηση, ακόμα και σε αργούς αστικούς ρυθμούς καθώς και στο μποτιλιάρισμα. Τα φρένα της μοτοσυκλέτας είναι κατασκευασμένα από την Nissin και έχουν πολύ καλή αίσθηση ενώ και το ABS λειτουργεί πολύ διακριτικά, αξιοποιώντας τη συνδυασμένη πέδηση. Στον αντίποδα, μιας και τίποτα δεν είναι τέλειο, το τωρινό Transalp δεν έχει την κορυφαία ποιότητα βαφής και υλικών του παρελθόντος και έχει μείνει πίσω σε ορισμένους τομείς που ο ανταγωνισμός έχει προχωρήσει, όπως το σιδερένιο (αντί αλουμινένιου) ψαλίδι και η 5 σχέσεις στο κιβώτιο (αντί για 6).

Μοντέλα
-------

* 1987-1988 XL600V-Η και V-J Transalp
* 1989 XL600V-K
* 1991 XL600V-M Transalp
	+ Ο πίσω τροχός απέκτησε μονοπίστονο δισκόφρενο στη θέση του ταμπούρου
* 1994-1995 XL600V-R
* 1996 XL600V-T
* 1997 XL600V-V
	+ Ο εμπρόσθιος τροχός απέκτησε διπλό δισκόφρενο
* 2000-2002 XL650V-Y V-1 V-2
	+ Ο κυβισμός του κινητήρα ανέβηκε από τα 600 κ.ε. στα 650 κ.ε.
* 2007 XL700V
	+ Επανασχεδιασμένος κινητήρας 680 κ.ε. με injection της ιαπωνικής Keihin και καταλύτη, συνδυασμένα φρένα με τριπίστονες μπροστινές δαγκάνες και ABS της ιαπωνικής Nissin, μικρότερο μπροστινό τροχό 19 ιντσών, 4 βαλβίδες (αντί για 3 που είχε το 650), νέο φαιρινγκ αλλά μικρότερο τεπόζιτο στα 17.5 λίτρα.
* 2010

Transalp στην Ελλάδα
--------------------

Το Transalp είναι μία εξαιρετικά δημοφιλής μοτοσυκλέτα στην Ελλάδα λόγω της αξιοπιστίας της και της πολλαπλής χρήσης, εντός και εκτός πόλης, σε άσφαλτο ή βατό χωματόδρομο, για καθημερινή χρήση αλλά και για μακρινά ταξίδια

Το Hellas Transalp Club ξεκίνησε άτυπα το 1998 και λειτουργεί επίσημα από το 2001 σαν αναγνωρισμένος σύλλογος κατόχων και φίλων μοτοσυκλετών Transalp.

Μοτοσυκλέτες Transalp χρησιμοποιούνται και από την Ελληνική Αστυνομία.

Ελληνική Αστυνομία με Transalp

Παραπομπές
----------

1. ↑  Motorradwallpaper.de enzyklopaedie Αρχειοθετήθηκε 2011-05-27 στο Wayback Machine. Honda Transalp History
2. ↑  www.motorcyclespecs.co.za Αρχειοθετήθηκε 2011-10-20 στο Wayback Machine. XL400V specifications.
3. ↑  motorcyclenews.com Αρχειοθετήθηκε 2010-01-11 στο Wayback Machine. Honda XL650V Transalp (1987-2007).
4. ↑  motorcyclenews.com Αρχειοθετήθηκε 2011-03-14 στο Wayback Machine. Honda XL700V Transalp (2007-current).
5. ↑  ΣΚΑΙ.gr Αρχειοθετήθηκε 2012-02-07 στο Wayback Machine. Honda Transalp 700V ABS 2010.
6. ↑  Περιοδικό ΜΟΤΟ[*νεκρός σύνδεσμος*], Honda XL650V Transalp 2005-2007.
7. ↑  www.transalp.gr Αρχειοθετήθηκε 2017-10-19 στο Wayback Machine. Hellas Transalp Club.

Εξωτερικοί Σύνδεσμοι
--------------------

* XL700V Transalp στην αντιπροσωπεία Honda Ελλάδος.